Source: http://www.relia.sk/Article.aspx?ID=309
Timestamp: 2020-05-31 17:35:38+00:00
Document Index: 4822396

Matched Legal Cases: ['§ 53', '§ 142', '§ 221', '§ 225', '§ 261', '§ 63', '§ 63', '§ 53', '§ 53', '§ 221', '§ 225', '§ 261', '§ 2']

Príspevky zamestnancom, zamestnávateľom a SZČO ("Prvá pomoc" na podporu udržania zamestnanosti) - Jozef Mihál - Daňové a odvodové tipy
Príspevky zamestnancom, zamestnávateľom a SZČO ("Prvá pomoc" na podporu udržania zamestnanosti)
Témy: pandémia,Top,zákon o službách zamestnanosti,Zákonník práce
06. apríla 2020 10:52
Aktualizácia 23.4.2020: Zapracované zmeny v projekte k 23.4.2020:
zrušenie podmienky "podnik v ťažkostiach" pre zamestnávateľov
spustenie "Opatrenia č. 4" pre SZČO a majiteľov jednoosobových s.r.o.
Aktualizácia 24.4.2020: zapracovaná novela zákona o službách zamestnanosti zo dňa 22.4.2020
Aktualizácia dňa 16.5.2020 a 17.5.2020 na základe zmien v projekte k 14.5.2020, 16.5.2020 a 17.5.2020.
Článok popisuje projekt "Prvá pomoc" na podporu udržania zamestnanosti a to stav platný po zmenách v projekte v dňoch 14.5.2020 až 17.5.2020.
Ak ste začali činnosť najneskôr k 1.2.2020 a máte problémy v čase koronakrízy, máte nárok na príspevok na vašich zamestnancov.
Príspevok dostanete na každého zamestnanca s pracovnou zmluvou uzavretou najneskôr od 1.3.2020. Zamestnanec musí byť ku dňu podania žiadosti v pracovnom pomere a nesmie byť vo výpovednej dobe. Zamestnancovi nesmiete dať výpoveď z organizačných dôvodov a ani sa s ním z rovnakého dôvodu nesmiete dohodnúť na skončení pracovného pomeru. Ak na mzdu zamestnanca už dostávate nejaký iný príspevok z úradu práce, na neho nárok na príspevok "Prvá pomoc" nemáte, výnimkou je príspevok podľa § 53d zákona o službách zamestnanosti.
Projekt "Prvá pomoc" sa delí na štyri tzv. Opatrenia. Pre zamestnávateľov je najdôležitejšie "Opatrenie 3" vo verzii "3B".
Pri verzii "3B" dostanete príspevok na väčšinu zamestnancov, je jedno či boli na prekážke v práci, či normálne pracovali alebo pracovali z domu. Príspevok nedostanete na zamestnancov uvedených vyššie a príspevok nedostanete ani na zamestnanca, ktorý bol viac ako polovicu pracovných dní a platených sviatkov v mesiaci na dovolenke alebo mal osobnú prekážku v práci - PN, OČR, lekár, neplatené voľno.
Príspevok na jedného zamestnanca závisí od poklesu príjmov firmy. Najnižšia suma 90 eur je pri poklese príjmov o 10% za marec. Najvyšší príspevok 540 eur je pri poklese príjmov o 80% za apríl a ďalšie mesiace. Zároveň za marec platí, že príspevok je najviac vo výške hrubého príjmu zamestnanca. Počnúc príspevkami za apríl 2020 je príspevok najviac vo výške 80% hrubého príjmu zamestnanca.
Alternatívou je verzia "3A". Tu nezáleží na tom, aký máte pokles príjmov - nemusíte mať žiaden - príspevok kopíruje náhradu mzdy, ktorú ste vyplatili zamestnancom na prekážkach v práci. Súčasne na jedného zamestnanca dostanete najviac 880 eur mesačne.
Výhodné je to ak máte malý pokles príjmov ale máte veľa zamestnancov na prekážkach.
Medzi verziami "3A" a "3B" si môžete vybrať pre vás výhodnejšiu. Pozor, zvolenú verziu musíte využívať po celú dobu čerpania príspevkov. Preto si treba na začiatku dobre rozmyslieť, čo bude pre vás výhodnejšie nielen za prvý mesiac ale aj za ďalšie mesiace.
"Opatrenie 1"
Funguje rovnako ako "3A". Rozdiel je v tom, že pri ňom je príspevok na jedného zamestnanca najviac 1100 eur mesačne a využiť ho môžete len na zamestnancov zaradených na prevádzkach, ktoré museli byť povinne zatvorené alebo obmedzené na základe nariadení ÚVZ.
"Opatrenie 2 a 4"
Tieto sú určené SZČO a spoločníkom jednoosobových s.r.o.
Projekt "Prvá pomoc" dopĺňa tzv. SOS dotácia, určená najmä "dohodárom", ktorí stratili príjem.
Z nástrojov v kompetencií ministerstva práce môžete ďalej využiť odklad platenia odvodov (zatiaľ) za marec alebo odpustenie sociálnych odvodov (zatiaľ) za apríl.
POPIS OPATRENÍ
Nárok na príspevok majú zamestnávatelia (okrem subjektov verejnej správy), ktorí v čase vyhlásenej mimoriadnej situácie, núdzového alebo výnimočného stavu (ďalej len „MS“) museli zatvoriť svoje prevádzky na základe Opatrení Úradu verejného zdravotníctva SR (ÚVZ SR).
V prípade zamestnávateľa, ktorý v zmysle kolektívnej zmluvy alebo písomnej dohody so zástupcami zamestnancov (viď § 142 ods. 4 Zákonníka práce) vyplatil zamestnancom náhradu mzdy vo výške menej ako 80 % ich priemerného zárobku, je príspevok vo výške náhrad miezd zamestnancov a súčasne najviac v sume 880 eur na jedného zamestnanca.
Opatrenie č. 2 = SZČO, ktoré sú nemocensky a dôchodkovo poistené
Nárok na príspevok majú zamestnávatelia (okrem subjektov verejnej správy), ktorí v čase vyhlásenej MS udržia pracovné miesta.
Výška príspevku sa v Opatrení č. 3 určuje dvoma možnými spôsobmi - 3A alebo 3B. Zamestnávateľ má právo zvoliť si jeden z týchto spôsobov - zvolený spôsob sa potom uplatňuje po celú dobu poberania príspevku, preto si treba dobre rozmyslieť výber spôsobu:
3B = príspevok sa prizná na každého zamestnanca v pracovnom pomere (viď ďalej upresnenie podmienok!), okrem zamestnanca, ktorý mal viac ako 50 % svojho fondu mesačného pracovného času prekážku v práci na strane zamestnanca (napr. PN alebo OČR alebo neplatené voľno) alebo dovolenku. Výška príspevku na jedného zamestnanca závisí od poklesu tržieb, súčasne je najviac vo výške hrubého príjmu zamestnanca. Počnúc príspevkami za apríl 2020 je príspevok najviac vo výške 80% hrubého príjmu zamestnanca.
majú zamestnancov na skrátených úväzkoch alebo týždeň, max. dva týždne v mesiaci na "OČR"-kách
Nárok na príspevok prvýkrát za mesiac marec 2020 majú fyzické osoby, ktoré od 13.03.2020 nemajú žiaden príjem z podnikania a nemajú žiaden iný príjem (z podnikateľskej, nepodnikateľskej a závislej činnosti) a sú:
jediným spoločníkom a súčasne konateľom vo svojej s.r.o - sú tzv. jednoosobové s.r.o., pričom s.r.o. prerušila vykonávanie resp. prevádzkovanie svojej činnosti (od 13.3.2020 nemá žiaden príjem) a ktorej zisk po zdanení za rok 2019 nepresiahol 9600 eur a zároveň jej kumulatívny obrat bol minimálne 2 400 eur - v prípade jednoosobovej s.r.o., ktorá začala prevádzkovať činnosť v priebehu roka 2019, zisk po zdanení za počet kalendárnych mesiacov vykonávania činnosti nepresiahol hodnotu 9 600 eur/12 x počet mesiacov existencie a zároveň jej kumulatívny obrat bol minimálne 2 400 eur/12 x počet kalendárnych mesiacov vykonávania činnosti do konca roka 2019, súčasne táto osoba nesmie byť zamestnancom v tejto spoločnosti a nesmie byť spoločníkom v inej s.r.o. Spoločnosť nesmie mať žiadnych zamestnancov.
Nárok na príspevok prvýkrát za apríl 2020 a následne za ďalšie mesiace majú horeuvedené fyzické osoby, ktoré od 1.4.2020 nemajú žiaden príjem z podnikania a nemajú žiaden iný príjem (z podnikateľskej, nepodnikateľskej a závislej činnosti).
Nárok na príspevok prvýkrát za máj 2020 majú fyzické osoby, ktoré od 1.5.2020 nemajú žiaden príjem z podnikania a nemajú žiaden iný príjem (z podnikateľskej, nepodnikateľskej a závislej činnosti).
Požiadať o príspevok môže len zamestnávateľ, ktorý vznikol a začal prevádzkovať svoju činnosť najneskôr k 1. 2. 2020.
Podmienkou pre poskytnutie príspevku za marec 2020 a ďalšie mesiace pre zamestnávateľa je:
predloženie údaja o stave zamestnancov k 31.3.2020
Poznámka: po zmene k 23.4.2020 sa po dohode s Európskou komisou u zamestnávateľov (vrátane SZČO, ktorí sú zamestnávatelia a uplatňujú si príspevok na zamestnancov) už netestuje podmienka "podnik v ťažkostiach".
Splnenie daňových a odvodových povinností sa posudzuje ku dňu podania žiadosti o príspevok. Napríklad pokiaľ má zamestnávateľ uhradené odvody za mesiac január 2020 ku dňu podania žiadosti, je to v poriadku (hoci lehota ich splatnosti bola povedzme do konca februára 2020).
nemá splnené daňové povinnosti ale správca dane zamestnávateľovi povolil odklad platenia dane, platenie dane v splátkach alebo platenie daňového nedoplatku v splátkach
nemá splnené povinnosti odvodu preddavku na poistné na verejné zdravotné poistenie, poistného na sociálne poistenie a povinných príspevkov na starobné dôchodkové sporenie ale Sociálna poisťovňa zamestnávateľovi povolila splátky dlžných súm poistného alebo zdravotná poisťovňa zamestnávateľovi povolila splátky dlžných súm preddavku na poistné alebo nedoplatku z ročného zúčtovania poistného
Potvrdením správnosti a pravdivosti údajov uvedených v žiadosti a jej prílohe, je si zamestnávateľ vedomý právnych dôsledkov nepravdivého vyhlásenia o skutočnostiach uvedených v predchádzajúcich odsekoch, vrátane prípadných trestnoprávnych dôsledkov (§ 221 - Podvod, § 225 – Subvenčný podvod, § 261 – Poškodzovanie finančných záujmov Európskych spoločenstiev Trestného zákona č. 300/2005 Z. z. v znení neskorších predpisov).
Zamestnávateľ si môže podľa "Opatrenia č.1" a "Opatrenia č. 3, 3A, 3B" uplatniť príspevok výlučne na zamestnancov v pracovnom pomere.
Nárok na príspevok je len ak pracovný pomer začal najneskôr 1.3.2020 - inými slovami, ak pracovný pomer vznikol po 1.3.2020, na zamestnanca si príspevok zamestnávateľ uplatniť nemôže.
Zamestnanec musí byť ku dňu podania žiadosti v pracovnom pomere a nesmie byť vo výpovednej dobe.
Nárok na príspevok nie je podľa "Opatrenia č.1" a "Opatrenia č. 3, 3A, 3B" napríklad v prípade:
dohodára
Zamestnancovi, na ktorého si zamestnávateľ uplatní príspevok, nesmie dať zamestnávateľ výpoveď z dôvodov uvedených v § 63 ods. 1 písm. a) a b) Zákonníka práce. A to v čase, kedy na neho poberá príspevok a ďalšie dva mesiace nasledujúce po poslednom mesiaci, za ktorý si uplatní nárok na príspevok na zamestnanca.
Zamestnávateľ nesmie v tomto čase ukončiť pracovný pomer so zamestnancom ani dohodou z dôvodov uvedených v § 63 ods. 1 písm. a) a b) Zákonníka práce.
Poznámka: pracovný pomer však je možné ukončiť výpoveďou z iných dôvodov, dohodou so zamestnanca z iných dôvodov, výpoveďou zo strany zamestnanca, skončením v skúšobnej dobe, okamžitou výpoveďou (napr. alkohol na pracovisku)... Pozor však na pravidlo zavedené od 14.5.2020: Zamestnanec musí byť ku dňu podania žiadosti v pracovnom pomere a nesmie byť vo výpovednej dobe.
Nárok na príspevok nie je v prípade zamestnanca, na ktorého mzdu alebo cenu práce (teda na mzdu zamestnanca a/alebo na odvody zamestnávateľa) zamestnávateľ v danom mesiaci poberá iné príspevky v rámci aktívnych opatrení trhu práce.
Od 14.5.2020 dochádza k výnimke pri tejto podmienke.
Príspevok sa poskytne na zamestnanca, na ktorého zamestnávanie bol na to isté obdobie poskytnutý príspevok na vytvorené nové pracovné miesto podľa § 53d zákona č. 5/2004 Z. z. o službách zamestnanosti za podmienky, že sa dodržia maximálne intenzity pomoci uvedené v príslušných usmerneniach alebo nariadeniach o skupinových výnimkách, a zároveň budú dodržané maximálne intenzity pomoci stanovené v príslušných rozhodnutiach Komisie o inej zlučiteľnej pomoci (bod 2.5. schémy štátnej pomoci).
Naopak pri splnení ďalších podmienok nárok je ak sa zamestnancovi, resp. na zamestnanca vypláca príspevok na dochádzku za prácou, príspevok na podporu mobility za prácou, príspevok na dopravu do zamestnania, príspevok na presťahovanie za prácou, príspevok na zriadenie chránenej dielne alebo chráneného pracoviska, príspevok na činnosť pracovného asistenta, príspevok na úhradu prevádzkových nákladov chránenej dielne alebo chráneného pracoviska a na úhradu nákladov na dopravu zamestnancov alebo príspevok podľa § 53d zákona na novovytvorené pracovné miesto.
Opatrenie č. 1 a Opatrenie č. 3 - 3A
Nárok na príspevok sa podľa "Opatrenia č.1" a "Opatrenia č. 3, výpočet 3A" uplatní na zamestnancov, ktorí boli na prekážkach v práci na strane zamestnávateľa počas MS (počnúc 13. marcom 2020) a mali v súlade so Zákonníkom práce vyplatenú náhradu mzdy.
Opatrenie č. 3 - 3B
Nárok na príspevok sa podľa "Opatrenia č. 3, výpočet 3B" uplatní na všetkých zamestnancov v pracovnom pomere, okrem zamestnancov, ktorí mali viac ako 50 % svojho fondu mesačného pracovného času prekážku v práci na strane zamestnanca (napr. PN alebo OČR) alebo dovolenku.
Za SZČO sa na účely poskytnutia príspevku podľa "Opatrenia č. 2" a "Opatrenia č.4" považuje fyzická osoba, ktorá:
Požiadať o príspevok podľa "Opatrenia č. 2" a "Opatrenia č. 4" môže len SZČO, ktorá nemá súbežne uzatvorený pracovný pomer (pracovnú zmluvu).
Po novele zákona o zamestnanosti prijatej v NRSR dňa 22.4.2020, SZČO má nárok na príspevok v prípade, ak:
nemá splnené povinnosti odvodu preddavku na poistné na verejné zdravotné poistenie, poistného na sociálne poistenie a povinných príspevkov na starobné dôchodkové sporenie ale Sociálna poisťovňa jej povolila splátky dlžných súm poistného alebo zdravotná poisťovňa jej povolila splátky dlžných súm preddavku na poistné alebo nedoplatku z ročného zúčtovania poistného
Ďalšou podmienkou pre SZČO je, že nie je voči nej nárokované vrátenie pomoci na základe predchádzajúceho rozhodnutia Komisie, ktorým bola poskytnutá pomoc označená za nezákonnú a nezlučiteľnú s vnútorným trhom.
Pozor, pre SZČO platí - na rozdiel od zamestnávateľov - aj podmienka, že k 31.12.2019 SZČO nebola podnikom v ťažkostiach. A to aj pre "Opatrenie č. 2" aj pre "Opatrenie č. 4".
Fyzická osoba, ktorá nevedie účtovníctvo ale uplatňuje paušálne výdavky je podnik v ťažkostiach, ak za rok 2019 vykazuje v podnikaní stratu. Pre ďalšie prípadyx konzultujte túto problematiku so skúseným účtovníkom, resp. auditorom.
Pomôcka na webe ministerstva práce:
https://www.mpsvr.sk/files/slovensky/esf/op-ludske-zdroje/statna-pomoc/definicia_podnik_v_tazkostiach_web_oplz.pdf
Potvrdením správnosti a pravdivosti údajov uvedených v žiadosti a jej prílohe, je si SZČO vedomá právnych dôsledkov nepravdivého vyhlásenia o skutočnostiach uvedených v predchádzajúcich odsekoch, vrátane prípadných trestnoprávnych dôsledkov (§ 221 - Podvod, § 225 – Subvenčný podvod, § 261 – Poškodzovanie finančných záujmov Európskych spoločenstiev Trestného zákona č. 300/2005 Z. z. v znení neskorších predpisov).
Špecifické podmienky pre SZČO a Opatrenie č. 2:
Požiadať o príspevok podľa "Opatrenia č. 2" môže len taká SZČO, ktorá začala prevádzkovať svoju činnosť najneskôr k 1.2.2020 a aktuálne nemá živnosť zrušenú alebo pozastavenú a má pokles tržieb najmenej o 10% (za marec 2020) alebo má pokles tržieb najmenej o 20% (za apríl, máj 2020 atď.).
Požiadať o príspevok podľa "Opatrenia č. 2" môže len taká SZČO, ktorá:
má tzv. odvodové prázdniny - to znamená, že v súlade so zákonom č. 461/2003 Z. z. o sociálnom poistení v aktuálnom období nie je povinne nemocensky a dôchodkovo poistená, pretože podnikať začala v čase medzi 1. januárom 2019 až 1. februárom 2020 a podľa zákona jej vznikne povinné nemocenské a dôchodkové poistenie najskôr od 1. júla 2020, respektíve od 1. októbra 2020.
Podľa "Opatrenia č.2" pri splnení horeuvedených podmienok má nárok na príspevok aj taká SZČO, ktorá:
poberá dôchodok (starobný, invalidný, vdovecký a pod.)
Špecifické podmienky pre SZČO a Opatrenie č. 4:
Požiadať o príspevok podľa "Opatrenia č. 4" môže taká SZČO, ktorá začala prevádzkovať svoju činnosť pred 1. januárom 2019 a nie je povinne ani dobrovoľne poistená v Sociálnej poisťovni.
Poznámka: Na SZČO, ktorá začala podnikať v čase medzi 1. januárom 2019 až 1. februárom 2020 sa vzťahujú tzv. odvodové prázdniny a takáto SZČO si nárok na príspevok uplatňuje podľa "Opatrenia č. 2".
Podmienkou na čerpanie príspevku za marec 2020 je, že SZČO prerušila vykonávanie resp. prevádzkovanie svojej činnosti - od 13.3.2020 nemá zo svojho podnikania žiaden príjem - ale nepozastavila ani nezrušila oprávnenie na jej vykonávanie/prevádzkovanie.
Nárok na príspevok prvýkrát za apríl 2020 a následne za ďalšie mesiace majú SZČO, ktoré od 1.4.2020 nemajú žiaden príjem z podnikania a nemajú žiaden iný príjem (z podnikateľskej, nepodnikateľskej a závislej činnosti).
Nárok na príspevok prvýkrát za máj 2020 majú SZČO, ktoré od 1.5.2020 nemajú žiaden príjem z podnikania a nemajú žiaden iný príjem (z podnikateľskej, nepodnikateľskej a závislej činnosti). Nesmú poberať starobný dôchodok, predčasný starobný dôchodok, invalidný dôchodok, čiastočný invalidný dôchodok, výsluhový dôchodok.
SZČO môžu mať príjem ako napr. materské, rodičovský príspevok, finančný príspevok vyplatený úradom práce za mentoring/tútoring, vdovecký dôchodok, vdovský dôchodok, sirotský dôchodok, príspevok poskytnutý v rámci tohto opatrenia za prechádzajúci mesiac a pod.
Požiadať o príspevok podľa "Opatrenia č. 4" môže taká SZČO, ktorá:
nebola nemocensky a dôchodkovo poistená (povinne ani dobrovoľne) v Sociálnej poisťovni k 31. marcu 2020 a
nevzťahujú sa na ňu tzv. odvodové prázdniny (viď vyššie) - to znamená, že podnikať začala pred 1. januárom 2019 až 1. februárom 2020 a podľa zákona jej vznikne povinné nemocenské a dôchodkové poistenie najskôr od 1. júla 2020, respektíve od 1. októbra 2020.
SPOLOČNÍCI JEDNOOSOBOVÝCH S.R.O.
Požiadať o príspevok podľa "Opatrenia č. 4" môže fyzická osoba, ktorá je jediným spoločníkom a súčasne konateľom vo svojej s.r.o.
Podmienkou je, že:
s.r.o. prerušila vykonávanie alebo prevádzkovanie svojej činnosti a od 13.3.2020 nemá žiaden príjem
zisk s.r.o. po zdanení za rok 2019 nepresiahol 9600 eur (zisk po zdanení = "čistý zisk", resp. zisk po odpočítaní dane zo zisku právnickej osoby)
kumulatívny obrat za rok 2019 bol minimálne 2 400 eur
v prípade jednoosobovej s.r.o., ktorá začala prevádzkovať činnosť v priebehu roka 2019, zisk po zdanení za počet kalendárnych mesiacov vykonávania činnosti nepresiahol hodnotu 9 600 eur/12 x počet mesiacov existencie a zároveň jej kumulatívny obrat bol minimálne 2 400 eur/12 x počet kalendárnych mesiacov vykonávania činnosti do konca roka 2019
nesmie byť zamestnancom v tejto s.r.o.
nesmie byť spoločníkom v inej s.r.o.
nesmie mať od 13.03.2020 žiaden iný príjem (z inej podnikateľskej alebo nepodnikateľskej a závislej činnosti), nesmie mať príjem ani ako poberateľ starobného dôchodku, invalidného dôchodku, výsluhového dôchodku atď.
Najskôr si povedzme, že do tržby sa nezapočítava predaj vlastného majetku a nezapočítava sa ani príspevok vyplatený v projekte "Prvá pomoc" v aktuálnom mesiaci za predošlý mesiac.
Ak účtujete v podvojnom účtovníctve (zamestnávatelia - právnické osoby)
Tržba = výnosy podľa osobitného predpisu = teda čistý obrat podľa § 2 ods. 15 zákona č. 431/2002 Z. z o účtovníctve, u daňovníka účtujúceho v sústave podvojného účtovníctva a u daňovníka, ktorý vykazuje výsledok hospodárenia v individuálnej účtovnej závierke podľa medzinárodných štandardov pre finančné výkazníctvo.
Inak povedané, sú to výnosy dosahované z predaja výrobkov, tovarov a služieb po odpočítaní zliav. Teda to, čo sa zinkasovalo v hotovosti do pokladne - za predaj výrobkov, tovarov a služieb - a to, čo sa vyfakturovalo za výrobky, tovary a služby.
Pozor, v prípade fakturácie nie je dôležitý dátum vystavenia faktúry ale deň uskutočnenia účtovného prípadu - teda deň splnenia dodávky.
Ak neúčtujete v podvojnom účtovníctve (SZČO)
Inak povedané, to čo, sa zinkasovalo v hotovosti do pokladne - za predaj výrobkov, tovarov a služieb a to čo sa prijalo na podnikateľský účet za predaj výrobkov, tovarov a služieb.
Zamestnávateľ v marci 2019 už podnikal (vznikol povedzme v roku 1991) a dosiahol za marec 2019 tržbu 40000 eur.
V marci 2020 dosiahol tržbu 5000 eur. Pokles tržieb je 35000/40000 = 87,5%.
Ak zamestnávateľ, resp. SZČO podnikal celý rok 2019, tak voľba metódy zistenia poklesu tržieb (marec 2020 - marec 2019 alebo marec 2020 - priemer za rok 2019) je na rozhodnutí zamestnávateľa, resp. SZČO. V každom ďalšom mesiaci je možné meniť metódu porovnania, napríklad za marec 2020 je možné porovnať marec 2020 a priemer za rok 2019 a za apríl 2020 je možné porovnať apríl 2020 a apríl 2019, atď.
SZČO podnikal v roku 2019 celý rok a mal za celý rok 2019 tržbu 12000 eur. Priemerná tržba na mesiac bola 1000 eur.
V marci 2020 mal tento SZČO tržbu 650 eur. Pokles tržieb je 350/1000 = 35%.
Pokiaľ zamestnávateľ, resp. SZČO nepodnikal v mesiaci marec 2019, teda podnikať začal až počas tohto mesiaca alebo po tomto mesiaci posudzuje sa výška tržieb v mesiaci marec 2020 v porovnaní s výškou tržieb v mesiaci február 2020. V nasledujúcich mesiacoch sa porovnáva apríl 2020 a február 2020, máj 2020 a február 2020 atď.
SZČO začal podnikať od 1. januára 2020. Vo februári 2020 dosiahol tržbu 400 eur.
V marci 2020 dosiahol tržbu 200 eur. Pokles tržieb je 200/400 = 50%.
Žiadosť o príspevok za mesiac marec 2020 je potrebné predložiť do 15. mája 2020.
Žiadosti za ďalšie mesiace sa musia podať vždy do konca nasledujúceho mesiaca.
Na stránke www.pomahameludom.sk si treba stiahnuť "Žiadosť o poskytnutie finančného príspevku" a "Výkaz pre priznanie príspevku" podľa "Opatrenia", na základe ktorého si príspevok uplatňujete.
Tieto dokumenty si na svojom počítači treba vyplniť a odoslať. Ak máte elektronický podpis, pošlite ich na www.slovensko.sk
Ak nemáte elektronický podpis, pošlite ich na email príslušného úradu práce - následne vám príde notifikačný email o odoslaní žiadosti.
Úrad práce žiadosť a výkaz spracujú, vyhotovia "Dohodu o poskytnutí finančného príspevku" a zašlú ju vám ju poštou. Vy "Dohodu" podpíšete a poštou pošlete na príslušný úrad.
komunikujete s regionálnym úradom práce príslušným podľa vašej prevádzky - ak máte viac prevádzok v rôznych regiónoch, príslušný úrad práce sa určí podľa vášho sídla
po prvýkrát (za marec 2020) sa podáva "Žiadosť" aj "Výkaz"
ak budete žiadať o príspevok aj v ďalších mesiacoch, budete posielať za dané mesiace už len "Výkaz". Ak by ale v ďalšom mesiaci došlo k zmene "Opatrenia"(napríklad za marec 2020 ste žiadali o príspevok na základe "Opatrenia č. 1" - mali ste povinne zatvorené prevádzky ale za apríl 2020 už máte prevádzky otvorené a došlo k poklesu tržieb a budete žiadať o príspevok na základe "Opatrenia č. 3") musíte znova podať aj "Žiadosť" aj "Výkaz"
"Žiadosti" a "Výkazy" budú kontrolované dodatočne, každý žiadateľ dostane príspevok bezodkladne
príspevky za marec 2020 budú vyplácané najskôr od 16.4.2020 po doručení podpísaných "Dohôd"
Zamestnávateľ, ktorý má viacero prevádzok, jednu časť z nich musel mať zatvorenú, druhú časť prevádzok zatvorenú mať nemusel, postupuje tak, že podáva osobitne "Žiadosť" a "Výkaz" za prevádzky, ktoré musel zatvoriť (Opatrenie č. 1) a osobitne "Žiadosť" a "Výkaz" za zostávajúce prevádzky. (Opatrenie č. 3).
Prvú žiadosť a výkaz (Opatrenie č. 1) podáva za prevádzky, ktoré musel zatvoriť. Vo výkaze uvedie zamestnancov, ktorí majú podľa pracovnej zmluvy miesto výkonu práce v prevádzkach, ktoré museli byť zatvorené. Pozor, ak sa zmenilo miesto výkonu práce zamestnanca z pôvodnej prevádzky, ktorá musela byť zatvorená do inej prevádzky, ktorá nemusela byť zatvorená, takýto zamestnanec sa do výkazu pre Opatrenie č. 1 nesmie uviesť - ak mal prekážky v práci, uvádza sa vo výkaze pre Opatrenie č. 3.
Druhú žiadosť a výkaz (Opatrenie č. 3 - 3A alebo 3B) podáva za zostávajúce prevádzky. Pri spôsobe 3B si pokles tržieb musí zamestnávateľ vypočítať za celého zamestnávateľa (za všetky prevádzky = inak povedané, za celú firmu - zmena od 14.5.2020).
VÝKAZ A VÝPOČET PRÍSPEVKU OPATRENIE Č. 1
Vo "Výkaze pre priznanie príspevku" budete zadávať zoznam zamestnancov, na ktorých si za daný mesiac uplatňujete príspevok. Sú to zamestnanci v pracovnom pomere, ktorí v danom mesiaci boli na prekážkach v práci na strane zamestnávateľa.
E) vymeriavací základ zamestnanca neohraničený ... len vo výkaze za marec, od apríla je tu hrubá mzda zamestnanca = hrubý príjem zamestnanca, hrubá mzda, vrátane náhrady mzdy za prekážky v práci a pod., bez odvodov zamestnávateľa
Vo výkaze sa automaticky vypočíta príspevok na zamestnanca:
Príspevok je vo výške:
vyplatenej náhrady mzdy (H)
súčasne najviac vo výške 80% priemerného hodinového zárobku za počet hodín prekážky v práci (80% z F x G)
a súčasne je to suma najviac 1100 eur.
Výnimkou je príspevok u zamestnávateľa, ktorý vyplatil zamestnancom náhradu vo výške 60% - 80% ich priemerného hodinového zárobku na základe kolektívnej zmluvy alebo inej písomnej dohody so zástupcami zamestnancov:
a súčasne je to suma najviac 880 eur.
VÝKAZ A VÝPOČET PRÍSPEVKU OPATRENIE Č. 3, SPôSOB 3A
súčasne je to suma najviac 880 eur.
VÝKAZ A VÝPOČET PRÍSPEVKU OPATRENIE Č. 3, SPôSOB 3B
Vo "Výkaze pre priznanie príspevku" budete zadávať zoznam zamestnancov, na ktorých si za daný mesiac uplatňujete príspevok. Sú to zamestnanci v pracovnom pomere (je jedno, či boli alebo neboli na prekážke v práci, je jedno akú majú výšku úväzku), nebudú tam zamestnanci, ktorí mali viac ako 50 % svojho fondu mesačného pracovného času prekážku v práci na strane zamestnanca (napr. PN alebo OČR) alebo dovolenku.
E) vymeriavací základ zamestnanca neohraničený ... len vo výkaze za marec, od apríla je tento údaj vypustený
F) výška vyplatenej mzdy, resp. od apríla hrubá mzda = hrubý príjem zamestnanca, hrubá mzda, vrátane náhrady mzdy za prekážky v práci a pod., bez odvodov zamestnávateľa
Výpočet príspevku za mesiac marec
Vo výkaze sa automaticky vypočíta príspevok na zamestnanca, príspevok je vo výške vyplatenej mzdy (F) a súčasne je to suma najviac:
Výpočet príspevku za mesiac apríl a nasledujúce
Vo výkaze sa automaticky vypočíta príspevok na zamestnanca, príspevok je vo výške 80% vyplatenej mzdy (F) a súčasne je to suma najviac:
Celková výška pomoci pre zamestnávateľov limitovaná v zásade nie je, s výnimkami uvedenými ďalej.
Celková výška pomoci je najviac 800000 eur na jedného žiadateľa, ktorý je SZČO.
Oprávneným obdobím, počas ktorého sa budú uplatňovať a vyplácať príspevky, je obdobie odo dňa rozhodnutia ÚVZ SR o uzatvorení alebo obmedzení prevádzok (13. marec 2020), počas celého trvania MS, do konca kalendárneho mesiaca, v ktorom bude rozhodnutie ÚVZ SR zrušené, najdlhšie však do 31.12.2020.
prevádzok verejného stravovania a stánkov s rýchlym občerstvením - avšak len formou bez vstupu do prevádzky, formou predaja cez výdajné okienko alebo len formou predaja so sebou